Tinduf
<s>Tindouf (arapski: تندوف) je grad i oaza od 45,610 stanovnika na jugozapadu Alžira u Pokrajini Tinduf u kojoj je i administrativni centar.</s>

<s>Geografske karakteristike 
Tindouf leži u saharskoj pustinji udaljen 1142 km jugozapado od Orana.</s>

<s>Taj naizgled zabačen grad strateški je važan zbog svog položaja u blizini granice sa Marokom, 
Zapadnom Saharom i Mauritanijom.</s><s>Pored toga 150 km jugoistočno od grada leži Gara Djebilet, lokalitet bogat željeznom rudom.</s>

<s>Historija</s>

<s>Tinduf je postao sjedište Polisaria - Narodnog fronta za oslobođenje Zapadne Sahare nakon što je Maroko 1976. anektirao dotadašnju koloniju Španjolsku Saharu (današnja Saharska Arapska Demokratska Republika).</s><s>Polisario je svoje borce regrutirao među Saharcima - Regibama, 
nomadskim stočarima iz Zapadne Sahare.</s><s>Financijski podržavan od Alžira i Libije nastavio se boriti za nezavisnost Zapadne Sahare.</s><s>Kao rezultat nastavka borbe gerilaca Polisaria sa marokanskom vojskom, na hiljade izbjeglica pobjeglo je iz Zapadne Sahare i danas borave u izbjegličkim logorima južno od Tindoufa.</s><s>Zbog tog su dobar dio njegovih stanovnika izbjeglice iz Zapadne Sahare.</s>

<s>Tinduf ima i aerodrom (IATA: TIN, ICAO: DAOF) sa letovima prema Oranu, Alžiru i Constantinu.</s>

<s>Izvori</s>

<s>Vanjske veze</s>

<s>Tindouf, Algeria 
 Tindouf Algérie - Guide et photos</s>

<s>Gradovi u Alžiru</s>

